
                                                AVIZ

asupra proiectului de Lege privind autorizarea Ministerului Administraţiei şi Internelor de a vinde personalului propriu locuinţele de serviciu pe care acesta le are în administrare

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind autorizarea Ministerului Administraţiei şi Internelor de a vinde personalului propriu locuinţele de serviciu pe care acesta le are în administrare,  trimis cu adresa nr. P.L.X- 689 din 10 noiembrie 2004, înregistrat  sub nr. 31/1022 din 11.11. 2004.
Senatul a respins în şedinţa sa din 9 noiembrie 2004 proiectul de lege sus-menţionat.


Camera Deputaţilor este Cameră decizională în cazul acestei iniţative legislative.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din 2 februarie 2005.


Membrii comisiei au examinat proiectul de lege supus avizării, expunerea de motive,  precum şi şi avizul favorabil al Consiliului Legislativ nr. 1190 din 16.07.2004. Cu  acest prilej, membrii comisiei au constatat că un proiect de lege cu acelaşi obiect de reglementare şi acelaşi conţinut a fost deja adoptat de plenul Senatului în luna iunie 2004 şi se află în procedură legislativă la Camera Deputaţilor.  

În urma dezbaterilor, cu unanimitate de voturi, s-a hotărât respingerea proiectului de lege.

În raport de obiectul şi conţinutul său, proiectul de lege face parte din categoria legilor ordinare.

